CELEX: C2005/229/10
Language: sl
Date: 2005-09-17 00:00:00
Title: Zadeva C-267/05: Predlog za sprejem predhodne odločbe na podlagi sklepa High Court of Justice (Anglija in Wales), Chancery Division, Patents Court, z dne 17. februarja 2005 v zadevi Oakley Inc. proti 1) Animal Ltd, 2) H. Young Holdings plc, 3) H. Young (Operations) Ltd, Intervenient: Secretary of State for Industry

17.9.2005   
            
            
               SL
            
            
               Uradni list Evropske unije
            
            
               C 229/5
            
         Predlog za sprejem predhodne odločbe na podlagi sklepa High Court of Justice (Anglija in Wales), Chancery Division, Patents Court, z dne 17. februarja 2005 v zadevi Oakley Inc. proti 1) Animal Ltd, 2) H. Young Holdings plc, 3) H. Young (Operations) Ltd, Intervenient: Secretary of State for Industry
   (Zadeva C-267/05)
   (2005/C 229/10)
   Jezik postopka: angleščina
   High Court of Justice (Anglija in Wales), Chancery Division, Patents Court, je s sklepom z dne 17. februarja 2005 v zadevi Oakley Inc. proti 1) Animal Ltd, 2) H. Young Holdings plc, 3) H. Young (Operations) Ltd, Intervenient: Secretary of State for Industry, ki ga je sodno tajništvo prejelo dne 27. junija 2005, Sodišču Evropskih skupnosti predložil predlog za sprejem predhodne odločbe.
   High Court of Justice (Anglija in Wales), Chancery Division, Patents Court, predlaga Sodišču, naj odloči o naslednjih vprašanjih:
   „Glede na Direktivo Evropskega parlamenta in Sveta 98/71/ES z dne 13. oktobra 1998 o pravnem varstvu modelov (1), ali je lahko nacionalni ukrep, ki ga sprejme država članica po datumu, navedenem v členu 19, v obsegu, v katerem naj bi navedeni ukrep imel namen izvrševati odstopanje, navedeno v členu 11.8, vseeno delno veljaven v skladu s pravom Skupnosti? Ali pa je možnost, ki jo je imela država članica, da z nacionalnim ukrepom sprejme odstopanje, podeljeno s členom 11.8, trajno in v celoti prenehala obstajati po datumu, navedenem v členu 19?“
   
      (1)  UL L 289, 28.10.1998, str. 28.